dh-unibe/image-text_koenigsfelden-charters-post-1500 huggingface dataset:
Ich, pruͦder ✳ Peter von Stoffel, ✳ comentûr ze ✳ Bûkein, und die pruͦder gemeinlich des selben huses, ✳ und ich, pruͦder
Peter ✳ von ✳ Lofenberg, ✳ commentûr ze ✳ Basel, ✳ und die pruͦder gemeinlich des selben huses, Tùscher Herrē ✳ ordens, ✳
fùrjehen und tuͦn kunt allen den, die disen brief senhent oder hoͤrent lesen, ✳ das wir mit gunst und urlob ✳ unsˀs
lant comentûres, pruͦder ✳ Wolfratz von ✳ Nellenburg, ze kofen haben geben ✳ den erbern, geistlichē ✳ frowē, ✳ der ✳ eptisschen̄ und dem cōvente ze ✳ Chungesveld, ✳ Sant ✳ Claren ✳ ordens, in ✳ Costenzer ✳ bischuͦm, ✳ vier marg geltes ✳ unsers
lidigen eigens, ✳ die gelegen sint in dem dorfe ze ✳ Culme ✳ und ze ✳ Staffelbach, ✳ und mit namē swas wir da habē, ✳ es
si an holtz ald an velde, ✳ wa es gelegen si ✳ in den selben baͤnnen, ✳ umb hundert marg guͦtes silbers ✳ von einē ewigen
selgereit ✳ des hochgebornen fùrsten herzog ✳ Heinrichs, seligen, von ✳ Oͤsterich, ✳ dem got gnade, ✳ der si uns gar und
gentzlich gewerd habent ✳ und wir si in ûnser hùser nuz bekeret han. ✳ und loben och wir, ✳ den e ✳ genantē frowen
der ✳ eptischen̄ und dem ✳ convente wer ze sin ✳ der vorgeschribener vier marg geltes nach reht fûr ir lidig eigen
nu und her nach, wa es in notdùrftig ist. ✳ und geben in dar umb disen brief, besigelt mit der beider hùser insigel ze ✳ Bûkein ✳ und ze ✳ Basel, ✳ ze einem ewigen urkùnde dirre sache. ✳ wir, der e ✳ genante pruͦder ✳ Wolfrat vō
Nellenburg, ✳ lant comentùr ze ✳ Elsas und ze ✳ Bûrgendon, ✳ Tûscher Herrē ordens, ✳ fûrjehē aller dinge, so an disem brief vorgeschriben sint. ✳ und ze einem meren urkùnde und sicherheit des vorgenanten koifes, ✳ so hencken
wir unser insigel an disen brief, ✳ der wart geben ze ✳ Chùngesvelt, ✳ do man zalte von gottes geburt drûzenhenhundert jar, dar nach in dem siben und zweinzigostem jar, ✳ an sant Bartholomeus abent.
Königsf. 93
Staatsarchiv
AARGAU
Culm
Staffelbach
iiij marck geltsz
koùffbr₎ ✳
um̄ ✳
erkoùfft vō Sant Johanser
hrr̄n ✳
ùbˀ Culme und ùbˀ Schafhusz₎
K
✳ L ✳ 1
✳ ùbˀ Culm ✳